韩元吉
跋北齐校书图
高齐校雠谁作图，一时紬书亦名儒。
纲罗卷轴三千余，欲儒非真类迂愚。
雌黄是正定不抚，虚文末学徒区区。
岂识治道通唐虞，语言从高馆希石渠。
后来御览嗟何书，修文偃武事益诬。
转头来函城已丘墟，峨冠广袖长眉须。
丹书写此犹不渝，高鬟侍女曳红裾。
两骓帕鞍立奚奴，罢琴涉笔倾酒壶。
兰台供拟信乐欤，不知画手安用摹。
无乃逞巧聊自娱，千年视之一欷嘘。
君不见文皇学士十八人，谋猷事业皆功臣。
瀛洲旧图应更真，诸君寻观为拂尘。